Cuneiform Tablet AKT 1 7 (Ank. 4666)
Cuneiform tablet, dated to the Old Assyrian Period (ca. 1950-1850 BC).
Genre: note
Transliteration:
4 né-pí-šu 1 GÚ KÙ.BABBAR ni-is-ḫa-sú DIRI ša-du-a-sú ša-bu i-a-um 2 né-pí-ša-an 20 ma-na KÙ.BABBAR ni-is-ḫa-sú DIRI ša-du-a-sú ša-bu a-ṣé-er ḫi-na-a pí-lá-ḫa-a ú ku-lu-ma-a 1 né-pí-šum 15.5 ma-na KÙ.BABBAR ù 1 ri-ik-sú 0.5 ma-na KÙ.BABBAR ú 0.5 ma-na KÙ.GI ni-is-ḫa-sú DIRI ša-du-a-sú ša-bu a-na PUZUR₄-a-šùr 2 né-pí-ša-an 20 ma-na KÙ.BABBAR 1 ri-ik-sú-um ni-is-ḫa-tum DIRI ša-du-a-sú ša-bu ša DAM.GÀR i qá-ra-be-tim i-na-dí 2 ri-ik-sà-an 1 ma-na.TA KÙ.BABBAR ni-is-ḫa-tum ú ša-du-ú-tum ŠÀ-ba-ma na-dí ša {d}IŠKUR-ba-ni ù e-na-sú-en₆ 1 ri-ik-sú 2.5 ma-na 4 GÍN ni-is-ḫa-sú DIRI ša-du-a-sú ša-bu ša a-mur-IŠTAR DUMU a-mur-DINGIR 10 GÍN KÙ.BABBAR a ša ki-ma i-a-tí ú lá-ma-sí a-na ú-ṭí-tim 4.25 GÍN KÙ.GI a šu-IŠTAR DUMU da-da-nim 4 GÍN KÙ.GI a lá-ma-sí ù a-ḫa-ḫa 6 GÍN KÙ.BABBAR ša em-ri-mu-ša a be-a-lim a-dí-in 1 né-pì-šu-um 10 ma-na KÙ.BABBAR ša DAM.GÀR ni-is-ḫa-sú DIRI ša-du-a-sú ša-bu a-na ḫi-na-a ú ša ki-ma i-a-tí <gap> ma-na SÍG.ḪI.A 4 ú-kà-pu <gap> ma-at-li-iš-ḫu mì-ma a-nim a ku-lu-ma-a ap-qí-id IGI a-ḫu-qar DUMU i-sà-lí-a IGI a-šùr-dan DUMU i-ku-pì-a IGI i-ku-pì-a-šùr DUMU PUZUR₄.IŠTAR